**7 лекция**

Тақырыбы: **Елес және қиял**

*Қарастырылатын мәселелер:*

1. Елес таным процесі ретінде
2. Қиял таным процессі ретінде
3. Елестердің жалпы сипаттамалары және бейнелі сфера, ассоциациялары
4. Қабылдау және елестер

Қабылдаудың сезімдік бейнелері елестер туралы сипаттама. Елестер және ес процесі. Елестердің ассоциациялары. Сана құрылымындағы елестер. Психологиядағы елестер мәселесі. Елестер және бейнелі елестер. Елестердің түйсінумен, қабылдаумен байланысы. Елестерді ойлаумен байланысы. Елестердің қасиеттері. Уақыт және елестету.

Қабылдау және елес.

Бұрынғы тәжірибеге адамның жағдайын Хольт өз зерттеулерінде қарастырды. Ол ұйқы шақыратын кездегі адамның түрлі елестерді елестетуі туралы айтты.

Бір адам төсекте жатыр, бөлме қараңғы ештеңе көрінбейді, бірақ ол көзін жұмып жатып көп нәрселерді көре алады. Оның көз алдына түрлі геометриялық фигуралардың әлсіз көрінетін обьектілердің біресе жанып, біресе сөніп бара жатқандығы елестейді.

Осы көргендері кенет өзгеріп, анық бейне көре бастайды, ол жануардың басы секілді көрінеді. Ол осыдан соң оны қоршаған әлемнен бөлек, қараңғы әлем ішіне кіреді.

Адам өз пікірін дәлелдеу үшін қызықты фактілердің ішінен бейнелі құбылыстарды таңдауы керек болады. Адам осы жерден бейнеден кейінгі, қабылдаудан кейінгі жағдай, күнделікті көрудің иллюзиясымен елестету алып тастау керек болады.

**Есте қайта елестету**– бейне түрiнде жаңғыртуда айтамыз. Бұрын қабылданған нәрселер мен қазiр жоқ көрiнiстiң бейнесi еске түседi. Соған орай қабылданған нәрсенiң бейнесi елестейдi. Бұл елестетулердi сөз айтып та, пiкiрлем мен ой қорытындылары арқылы тудыруға болады және олар белгiлi уақытқа және белгiлi жерге байланысты болады. Елестер қайта жаңғырғанды, бiз қашан, қай жерде, қай кезде екенiн де есiмiзге түсiремiз.

**Қиял таным процессі ретінде.**

Бiз бұрын қабылдаған заттар мен құбылыстардың образына сүйене отырып, еш уақытта көрмеген нәрселердi де санамызда бейнелей аламыз. Мәселен, өткен заманда болған оқиғаларды суреттейтiн материалды оқып отырғанда, не өзiмiз көрмеген алыстағы елдер туралы әңгiме тыңдағанда, не кiтап оқығанда (мәселен, алыстағы Африка, Австралия, Индия т. б.) бiзде түрлi жаңа елестеулер пайда болады. Бұл қиял процесiнiң жемiсi болып саналады. “Жанның өзiнде бұрыннан бар суреттеулерден жаңа суреттеулер жасай алуы *қиял деп аталады”* (М. Жұмабаев). Бес жасар Асан үстелдiң үстiне шығып алып, көзiн колымен көлегейлеп, үңiлiп, алысқа қараған болады. Ол өзiн дауылды асау теңiзде жүрген үлкен кеменiң ысылған капитанымын деп есептейдi. Бұл секiлдi көрiнiстердi Асан талай рет теледидардан көрген, мамасы да осы жөнiнде әңгiме айтқан. Мiне, ендi оның өзi көрген-бiлгендерiнiң негiзiнде, өзiнше қайтадан өңдеп, бiр елес тудырып тұр. Адамның өмiр тәжiрибесi, бiлiмi неғұрлым мол болса, қиял елестерi де соғұрлым айқын және толық болатындығы, ал бұл айтылғандар жеткiлiксiз болса, қиялдың өте солғын болатындығы байқалады. Мәселен, бiз төртiншi сынып оқушыларына қазан төңкерiсiне дейiнгi қазақ аулының өмiрi туралы әңгiме айтқанымызда, кейбiр оқушылар сол кездегi қазақ аулына тән өзiндiк өмiр көрiнiстерiн, байлардың сән-салтанаты, кедейлердiң ауыр тұрмысы, сол кездегi адамдардың тұрмыс, салт ерекшелiктерiн онша ажырата алмайтындықтарын көрсеттi. Балалардың осы секiлдi елестерiнiң солғындығы оларда Қазан төңкерiсiне дейiнгi қазақ аулындағы өмiрдi бейнелейтiн нақты материалдардың жетiмсiздiгiнен туған болып шықты. Кейiн осы тақырыпқа қайта оралып, көрнекiлiк жағына ерекше мән берiлгенде (оқушыларға осы жөнiнде әңгiме айту, түрлi суреттер көрсету, мұражайларға, театрға апару) оқушылардың Қазан төн-керiсiнен бұрынғы қазақ аулы өмiрi жөнiндегi түсiнiктерi нақтылына бастады. *Қиял дегенiмiз* сыртқы дүние заттары мен кұбылыстарының субъективтiк образдарын қайтадан жаңартып, өңдеп, бейнелеуде көрiнетiн, тек адамға ғана тән психикалық процесс: “...барлық жан қуаттарын (рухани күштердi) тек қиял ғана өзiндiк сақталатын сезiмдiк заттарды модельдендiре алады” (әл-Фараби). Адамда қиял пайда болған кезде ми қабығында бұрын жасалған уақытша байланыстар түрлi комбинацияларға түседi де, жаңа нәрселердiң бейнесi туып отырады. Уақытша байланыстарды қайта жасап, өңдеу процесiнде екiншi сигнал жүйесi шешушi рөль атқарады. Адамдардың қиялына тән кейбiр ерекшелiктердi төмендегiше топтастыруға болады:

1) Әр адамның қиял ерекшелiктерi оның жеке қызығулары мен қасиеттерiне, алдына қойған мақсатына байланысты болып келедi. Бұл арада суды аңсап шөлдеген жолаушының қиялы мен екi-үш күннен кейiн емтихан тапсыратын студенттiң машинасы-ның тетiгiн жетiлдiрудi ойлап жүрген инженердiң қиялын салыстырып көруге болады;

2) Қиялдың мазмұны мен формасы адамның жас және дара ерекшелiктерiне де, бiлiм тәжiрибесiне де байланысты. Мәселен, көргенi де, түйгенi де көп, өмiр тәжiрибесi мол, әр тарапты бiлiмi бар ересек адамның қиялы мен ендi ғана өмiрге аяқ басайын деп тұрған жеткiншектiң қиялын бiр өлшемге салуға болмайды;

3) Қиял адамның өскен ортасына, этностық ерекшелiгiне, табиғат, жер-су қоршауына байланысты да көрiнiп отырады. “Жаратылыстың құшағында,— деп жазады М. Жұмабаев,-меруерт себiлген көк шатырдың астында, хош иiстi жасыл кiлем үстiнде, күнмен бiрге күлiп, түнмен бiрге түнеп, желмен бiрге жүгiрiп, алдындағы малымен бiрге өрiп, сары сайран далада тұрып өсетiн қазақ баласының қиялы жүйрiк, өткiр, терең болуға тиiстi”.

4) Қиял — адамның барлық психикалық құбылыстарымен ұштасып жататын процесс. Мәселен, алға қойған мақсатты жоспарлап, жүзеге асырудың жолдарын iздестiру қиялсыз мүмкiн емес. Бұл—қиялдың ерiкпен байланысына жақсы мысал. Қиялдың ойлау процесiнде алатын орны ерекше. Өйткенi ойлау белсендiлiгi адамды шығармашылық әрекетке жетелейдi. Ал ондай әрекет қиялдың өте күштi дамуын қажет етедi. Ойлау мен қиял бiр-бiрiмен тығыз байланысты. Жан қуаттарының осы екеуi де мәселенi шешуге, сұраққа жауап беруге қатысады. Бiрақ қиялда мәселенi шешудiң өзiндiк ерекшелiгi болады. Қиял-мәселенi суреттеу, жанды көрiнiс арқылы шешсе, ойлау оны тiрi суретсiз жалпылай, ұғым, пiкiр, тұжыры түрiнде шешедi;

5) Адам қиялы еңбек процесiнде, iс-әрекет үстiнде жарыққа шығып, дамып отырады. Мұндағы негiзгi шарт: саналы мақсаттың болуы, болашақты болжай алу, iстейтiн еңбектiң нәтижесiн күнi бұрын көре бiлу, яғни оны өңдеп, өзгертiп, елестете алу — адам қиялына тән негiзгi белгiлер. Қиялда адамның дүние жөнiндегi әр-түрлi таным-түсiнiгi әртүрлi формада қиюласып, жаңа сапаға ие болады. қиял бейнелерi адам қажеттiгiнен тәуелдi бола тұрып, оны белсендi кызметке итермелейдi, творчестволық iсiне күш-жiгер қосады. Қиял тек теориялық және практикалық қызметте ғана емес ол адамның бүткiл рухани өмiр жүйесiнде елеулi орын алады. Кiсiнiң өмiр жолы, жеке басының ойдағыдай дамуы, даралық қасиеттерi, iс-әрекетiнiң құрылымы, өмiр салтының қалыптасуы мұнсыз мүмкiн емес. Адам саласы-ның жануар психикасынан басты айырмашылығы адам да ойлаумен қатар қиял әрекетiнiң болғандығында. Айдаһардың бейнесiн Италияның атақты суретшiсi Леонардо да Винчи қиял арқылы былайша суреттейдi: “Көкжал аңшы иттiң не жай иттiң басын аламыз, оған басқа мысықтың көзiн саламыз, қүлағы үкiнiкi болады, мұрыны тазынiкi секiлдi, қасы арыстандiкi, самайы - әтештiкi, мойны суда жүзетiн тасбақанiкi сияқты”. Осы бейненiң өзi шындықта бар нәрселердi топтастыру арқылы туып отыр. Бiрақ осы топтастыру нәтижесiнде келiп шыққан тұтас образдың өзiн көре бiлу үшiн адамға ең күштi, өрен жүйрiк қиял қажет. Қиял процесiнiң адам әрекетiнiң қандай саласында болмасын зор маңызы бар. Қиялдың өзi осы әрекет арқылы өзгерiп, дамып отырады. Тiптi бала қиялындағы фантастикалық образдардың өзi де оның танымын кеңейтетiндiгi, қоғамдық тәжiрибенi меңгеруге жағдай жасайтыны, мұның өзi баланың психологиясына қатты әсер ететiнi байқалады. А. П. Чехов “Үйде” деген әңгiмесiнде осы жайды өте жақсы көрсеткен. Шылым шегiп әдеттенген жетi жасар балаға еш-бiр сөз әсер етпей қойған. Бiрде әкесi оның қиялына әсер етудi ойлайды. Ол баласына мынадай әңгiме айтады: “кәрi патшаның патшалыққа мұрагер болатын жалғыз ғана ұлы болыпты, - өзi дәл сен сияқты кiшкентай бала екен. Өзi жақсы бала екен. Еш уақытта өкпелемейдi, ерте жатады, столдағы нәрселерге тимейдi екен... өзi ақылды болыпты... Оның бiр ғана кемшiлiгi - шылым тартады екен... Патшаның баласы шылымнан көкiрек ауру болып жиырма жасында өлiптi. Қаусаған ауру шал ешбiр қолганатсыз қалыпты. Мемлекеттi басқарып, сарайды қорғайтын ешкiм болмапты. Жау келiп, шалды өлтiрiп, сарайды қиратып тастапты, сонымен, ендi бақша да, шие де, қүстар да, цоқыраулар да қалмаған...”. Эмоциялы әсерге толы осы әрекеттiң оған күштi әсер еткендiгi сонша, бала “қаранғы терезеге ойланып сәл қарап отырып, селк еттi де, мүңайған дауыспен: - Мен ендi шылым тартпаймын...- дедi”... Қиялдың адам қажетiне асуы, оның шындықпен байланысты болып келуi адамға ерекше қанат бiтiрiп, оның iлгерi өрлеуiне себепшi болады. Халық “Қыран жетпеген жерге қиял жетедi” деп өте тауып айтқан. Бiр кезде талантты орыс ғалымы Қ. Э. Циолковский (1857-1935) космосқа ұшуды армандап едi. Космос кораблiмен аспан әлемiне тұңғыш жол салған Ю. Гагарин мен қазақ ғарышкерi Тоқтар Әубәкiровтiң және басқаларының ерлiктерi осындай шындықпен тығыз байланысты қиялдың iске асуы болып табылады.

**Қиял түрлері: актив және пассив қиял**

Қиял актив, пассив болып екiге бөлiнедi. Қиялдық бүтiндей пассивтiк түрiнiң шегi — түс көру. Түс көрудiң физиологиялығын жан-жақты түсiндiрiп берген И. П. Павлов болды. Ұйқы кезiнде ми клеткаларының бәрi тежелмейдi, кейбiр бөлiмдерi қозу жағдайында болып жұмыс iстей бередi. Мидың мұндай бөлiктерiн “күзетшi пункт” деп атайды. Осы “күзетшi пункттерде” бiздiң бұрын қабылдаған, көрген, естiген, қолға ұстап, дәмiн татқан заттарымыздың бейнелерi мида қайтадан “тiрiледi”. Түсте небiр ақылға сыйымсыз образдардың жасалатыны белгiлi. Өйткенi бұл кезде мидағы сигнал жүйелерiнiң арасындағы байланыс әлсiрейдi, мұнда негiзiнен бiрiншi сигнал жүйесi ғана қызмет iстейдi. Екiншi сигнал жүйесiнiң қызметi толық тежелуге ұшырайтындықтан, адамның ойлау қабiлетi өте төмен болады. Сөздiк сигналдардың әсер етпеуi мида кездейсоқ образдардың пайда болуына жағдай жасайды да, соның нәтижесiнде түске қайдағы “кереметтер” кiредi. И. М. Сеченов осындай түстердi “болған әсерлердiң болып көрмеген қиысулары” деп сипаттаған. Түсте реалдық образдар мен нәрселердiң фантастикалық түрде қосылуынан ғажайып образдар жасалады

Ұйқы кезiндегi осындай ғажап фантазиялық бейнелер де өмiрде бар нәрселердiң жиынтығынан құралған. Бұлардың негiзi — адамның ояу кезiндегi басынан кешкен оқиғалары, ойы мен мақсаты, тiлегi мен арманы, естiген-көргендерi, iстеп жүрген қызметi, басқалармен қарым-қатынасы т. б. ұйқыдағы адамның түс көруiне себепшi болатын фактiлердiң есебi жоқ. Мәселен, ми клеткаларына көшедегi транспорттың тарсылы да, ағаш жапырағының сылдыры да, иттiң шәуiлдеп үргенi де, есiктiң ашылып-жабылуы да әсер етiп отырады. Тiптi организмнiң iшкi мүшелерiнiң (жүрек, өкпе, асқазан т. б.) жұмысына бiр жайсыздық түссе, бұл да адамның түсiне қай-қайдағы бiрдеңелердi кiргiзедi. Мәселен, ұйқыдағы адамның жүрегiне бiр салмақ түссе, оның жүрегi катты соға бастайды. Осыған орай адам мынадай түс көредi. Өзiн қуған бiреуден қашады, бұдан ол ентiгiп, булығады да. Түс көрудiң мазмұны адамның, көбiнесе, қызығуына, талғамына орайлас келiп отыратындығы да шындықпен жанасымды факт. “Егер иттiң түсiне сүйек кiрсе, саудагердiң түсiне ақша кiредi” деген мақал да бiздiң осы пiкiрiмiздi қуаттайды. Өмiрде ешбiр естiмеген, көрмеген нәрселер түске кiрмейтiндiгiн ғылым дәлелдеп отыр. Мәселен, iштен соқыр болып туған адамның түсiне көзге көрiнетiн "бейнелер кiрмейдi, оның басқа сезiм мүшелерi арқылы (иiс, дәм, есiту т. б.) қабылдаған нәрселерi енiп отырады. Егер соқырлық кейiнiрек пайда болса, онда сол адамның түсiне бұрын көзiмен көрген заттарының бейнелерi кiре бередi. “Барлық адамдардың түсi, - деп жазды И. П. Павлов, - бiрiншi сигналдардың бейнелi, нақты және эмоциялық түрде жандануы”. Түс көрудi *ұйқыдағы мидың фантазиясы* деуге болады. Мұндай қиялды әдейiлеп туғызу және оны саналы түрде басқарып отыру мүмкiн емес. Сондықтан түс көру қиялдың ең пассивтiк түрi болып табылады.

*Пассив қиялдың ырықсыз түрi* адамның ояу кезiнде де туып отырады. Адам алдына ешбiр мақсат қоймаса да, оның көз алдынан елестер тiзбектелiп өтiп жатады. Мәселен, адам аспандағы бұлтқа, үй қабырғасындағы түрлi көлеңкелерге қарап, оларды бiр нәрсеге ұқсатады. Леонардо да Винчи: қабырғадағы даққа, үйiлген күлге, бұлтка қарап, осылардан адамның пiшiнiн, табиғат көрiнiстерiн табуға болады дейдi. Бұл айтылғандардың бәрi — *ырықсыз қиялдың* мысалдары. Қиялдың екiншi түрi *актив қиял деп аталынады*. Бұл — қиялдың шарықтап дамуының жоғары сатысы, адамның творчестволық әрекетiмен тығыз байланысып жатқан түрi. Актив қиял кейде *ырықты қиял* деп те аталынады. *Актив қиял қайта* *жасау, творчестволық қиял, арман болып үшке бөлiнедi.*

**Қайта жасау қиялы, творчестволық қиял, арман**

Суреттеп жазғанға немесе сызғанга қарап адамның жаңадан бiр нәрсенi елестете алуын, *қайта жасау қиялы* деп атайды. *Қайта жасау қиялы* арқылы адам шындыққа сай, дәл, дұрыс образдар берiп отырады. Бұл үшiн түрлi сипаттау, схема сызықтарын дұрыс түсiне бiлумен қатар, адамда өмiрден алынған көрнектi образдардың жеткiлiктi қоры болуы қажет. Қайта жасау қиялын тәрбиелеудiң басты жолы — көркем әдебиет кiтаптарын оқу. Бiрақ тек оқи бергенмен қиял өспейдi. Мәселен, үстiртiн, тек “қызық” жерiн терiп оқудан қиял дамымайды. Қиялды өсiру үшiн кiтап мазмұнын ойға түйiп, оны көргендей, естiгендей болып отыру қажет. Мәселен, Мұхтар Әуезовтiң “Абай” романын қиялы бай адам оқитын болса, ондағы кейiпкерлер мен түрлi оқиғалар оның көз алдында елестеп, галлереядағы суреттей жайнап тұрады. Бұл — қайта жасау қиялының көрiнiсi. Мұндайда адам авторлардың суреттеп жазғандарын көз алдында тұрғандай көрiп, тiптi сөйлеген сөздерiн есiткендей де болады. Өзiн романның кейiпкерлерiмен бiрге жүргiзiп, онымен бiрге тұратындай сезiнедi.

Көркем суреттеулер адамда қиялдың бiрнеше түрлерiнiң (көру, есту, иiс т. б.) қатарынан жұмыс iстеуiн қажет етедi. Жоғарыдағы үзiндiге байланысты қайта жасау қиялын тәрбиелеудiң екiншi шарты, оның тамаша мектебi — географиялық карталарды оқып үйрену. Картаның бетiнде саяхат жасау бала қиялына планетаның түрлi түпкiрлерiн елестетедi, балаға талай алыс жерлердi көргiзiп отырады. Эксперименттiк зерттеулердiң бiрiнде географиялық картамен жұмыс iстеу оқушылардың ой белсендiлiгiне, түрлi объектiлердiң арасындағы (байланыс-iлiктестiктi) ұқсастық, айырмашылықтарды iздей түсуге, түрлi кеңiстiктен бағыт-бағдар iздестiруге себепшi болатындығы, сөйтiп қайта жасау қиялы адам психикасын активтендiре түсетiндiгi анықталған. *Творчестволық қиял деп* өзiндiк жаңа образдар жасау арқылы әрекетте, жаңа продуктылар беруде көрiнетiн киялды айтады. *Жазушының, суретшiнiң, ғылымның, композитордың т. б. қиялы творчестволық қиялға жатады. Творчестволық қиял* — қайта жасау киялына карағанда, әрi күрделi, әрi қиын. Абай мен Құнанбайдың образдарын жасау, оларды сипаттап жазған шығарманы оқып, елестетуден әлдеқайда ауыр. Творчестволық қиял ақын-жазушылардың, суретшiлердiң, артистердiң т. б. осы секiлдi өнер қайраткерлерiнiң iс-әрекеттерiнде үлкен орын алады. Өнер қайраткерлерi өздерiнiң идеясын көркем образ арқылы бередi. К. С. Станиславский: “Артистiң көкiрегiнде өзi бейнелеп тұрған адамның ой-толғаныстары туғанда ғана шынайы өнер туады, нағыз жанды сезiм еш уақытта зорлағаннан, қолдан жасағаннан келмейдi”,— дейдi. Мәселен, Чехов спектаклiндегi Раневскаяның ролiн орындаушы Ольга Книппер — Чехова шие бағын сатады деп хабарлағанда шын көңiлiмен көзiне жас алады екен. Мұндайда актер сахнада ойдан шығарылған нәрсеге шындықтың өзiндегiдей көзқараспен қарайды. Бұл — творчестволық қиялы өте бай адамның қолынан келетiн касиет. Ақын-жазушылар қиялы арқылы өзiнiң келешек кейiпкерлерiн “көредi”, олардың мiнез-құлықтарын “елес етедi”, сөзiн “естидi”. Сонымен қатар, ақын-жазушылар өз геройларымен бiрге өмiр сүредi, олардың ойын, көңiл күйiн “сезiп”, қоян-қолтық араласып жүргендей болады. Мәселен, француз жазушысы О. Бальзак егер жеңi жыртық бiреудiң көшеде кетiп бара жатқанын көрсе, өзiн сол адамға ұқсататындығы соншалық,— ез жеңiм де жыртық емес пе екен деп, ерiксiз өз карына қолын жүгiртiп, тесiктi жаппақшы болады екен.

Ғалым үшiн де *творчестволық қиял* аса қажет. Творчестволық қиял ғалымның творчестволық ойына аса кажеттi материал бередi. Мәселен, ғылыми жорамал жасағанда, эксперимент жұмысын ұйымдастырғанда, тапқан жаңалықтарды тексерiп сынауда ғалым өз қиялына үнемi сүйенiп отырады. Бiрақ нағыз ғылыми жұмыс көп еңбектенудi қажет етедi, ол ерiккеннiң ермегi емес, ғы-лымның жолы ауыр. Қажымай, өнiмдi еңбек ете бiлушiлiк, шыдамдылық, iске мейлiнше берiлушiлiк — нағыз ғалымға тән қасиеттер. К. Маркс айтқандай, ғылымның “сәулеттi шыңына шаршап-шалдығудан қорықпайтын, оның тасты соқпақтарымен тырмысып өрлей беретiн адам ғана шыға алады”. Творчестволық қиял әрекеттiң кез келген саласында орын алып отырады. Қоғамға пайда келтiретiн нәтижелi еңбекте творчестволық қиялдың болмауы мүмкiн емес. Қиялдың бұл түрi, әсiресе, мұғалiмдiк қызметте ерекше орын алады. А. С. Макаренко айтқандай: “жеке адамның келешегiн жобалауда” мұғалiм творчестволық қиялсыз әрекет етсе, жақсы нәтижеге ие бола алмас едi. *Актив қиялдың ерекше бiр түрi — арман. Арман дегенiмiз* өз қалауымызша жаңа образдар жасау. Мұның творчестволық қиялдан ерекшелiгi мынада: арман өзiмiздiң тiлеген келешекке бағытталған қиял процесi. Арман творчестволық әрекетпен тiкелей байланысты емес, ол творчестволық қиялдың бiрiншi дайындық сатысы. Арманды бағалауда оның әрекетке қандай қатынасы бар екендiгi қатты ескерiлуi қажет. Орыстың белгiлi демократ, публицисi Д. И. Писарев (1840—1868) шындық пен оптимизмге толы арман туралы көп толғанған адам, оның “арманның iске талпындыратын пайдасы” туралы пiкiрi жастар үшiн ерекше маңызды. Өйткенi адам әрекет етудiң орнына бос қиялға сүңгiсе, бұл келешектiң қиялы болмай, бос лағу, құрғақ қиял болар едi.

**Қиял бейнелерінің жасалу жолдары**

Қиял түрлi елестеулердiң өзгерiп, өңделуiнiң арқасында жасалып отырады. Қиялда *анализ, синтез әдiстерi, агглютинация*, схематизация түрлi схемалар мен суреттсрдiц акцентировка (образдың типтiк басты белгiлерiн жасау) тәсiлдерi жиi қолданылады. Қиялдағы елестердi топтастырудың қарапайым түрi *агглютинация* деп аталады. Осы әдiс арқылы мифологиялық бейнелер (кентавр, сфинкс, жез тырнақ) мен түрлi ме-ханизмдердiң, машиналардың конструкциялары (амфибия — танк, судан өте алатын жеңiл танк, аэрошана - суға қонып, ұша алатын самолет) құрастырылады. Агглютинация әдiсi ежелгi Мысыр елiңде, сондай-ақ, Солтүстiк Америка индеецтерiнiң өнер ескерткiштерiнен үлкен орын алған. Қиял бейнелерiн жасауға қатысатын әдiстердiң бiрi — гипербола. *Гипербола* деп нәрсенiң жеке сипаттары, белгiлерi үлкейтiлiп *көрсетiлуiн айтады*. Сөйткенде образ ашық, мәнерлi болып шығады, гиперболада белгiлi бiр бейнелердiң алға шығып айқын байқалуына жағдай жасалады. Ертегiлердi, қиял-ғажайып бейне-лердi жасауда гипербола көп қолданылады. Мәселен,, Д. Свифтiң “Гулливердiң саяхатындағы” ергежейлiлердiң, В. Маяковскийдiң “150000000” поэмасындағы капиталистердiң көсемi В. Вильсонның бейнелерi гипербола әдiсiмен жасалған. Мұнда сондай-ақ тұтас заттың жеке бөлiктерiнiң саны өзгертiледi, олардың орны ауыс-тырылады. Мәселен, үндi мифологиясындары көп қолды құдайлар мен жетi басты айдаһардың бейнелерi осылайша құрастырылған. Қиял бейнелерiн жасаудың ендi бiр әдiсi — нәрсенiң бiр жағын ерекше әсерлей көрсету. Карикатуралар мен достық әзiлдер осылайша жасалынады. Егер заттардың айырмашылықтарын ескермей, оның ұқсастықтарына көбiрек көңiл бөлiнетiн болса, схематизация әдiсi қолданылады. Суретшiнiң өсiмдiктер дүниесiнiң элементтерiнен ою қиыстыруы осыған мысал бола алады. Қиял образдарының күрделi түрi — *типтiк образдар жасау. Типтiк образдар жасауда* бiрiншi орында нақты адамның ортақ бейнелерi көзге түседi: “Бiр жүмысшының, поптың, дүкеншi саудагердiң портретiн дұрыс суреттеп жазу үшiн жүз, екi жүз шамалы поп, жұмысшы, саудагерлердi қадағалап қарауымыз керек”,— дейдi М. Горький. Типтiк образдар жасау дегенiмiз түтас бiр қатар объектiлердiң барлығына бiрдей, ортақ белгiлерi бар бiр образ жасап, жанастыру. Жазушының осылайша жасаған типтiк образы бiр жағынан жеке адамның даралық ерекшелiктерiн бiлдiретiн образ болып та есептелiнедi. Мәселен, “Абай” романындағы Құнанбай образы сол кездегi үстем тап өкiлдерiнiң жай ғана жиынтығы емес, сонымен қатар, ол өзiндiк психологиялық қасиеттерi бар жеке адамның да образы. Осы әдiстер арқылы айтарлықтай маңызды творчестволық қиял образдарын үнемi туғызу қиын. Мәселен, агглютинацияда жеке фактiлердi зерттеу, жинақтау, мәселелердiң түпкi ниетiн көздеу дегендер жетiспей жатады. Сондықтан да творчестволық қиялдың жоғары формаларында ғылыми-техникалық көркем әдебиет т. б. онша көп қолданыл майды. Творчестволық әрекетте адамдар көбiнесе интуицияға жүгiнiп отырады.

**Қиял саласының дара айырмашылықтары**

Әр адамның қиялы әр түрлi болады, бiрiнiң қиялы бiрiне ұқсамайды. Бiр адамдардың қиялы бай, шындықпен орайласып жататын болса, екiншi бiреулердiң қиялы жөндi жетiлмеген, пәрменсiз, тар көлемдi болады. Шындыққа сай, дәл, дұрыс образдар жасай алатын адамдардың қиялы мазмұнды келедi. Шындықка сай дұрыс қиялдай бiлетiн адамдарда өмiрдiң түрлi салаларынан алынған бiлiм қоры, тәжiрибесi, белгiлi көзқарасы, соның негiзiнде қалыптасқан айқын сенiмi болады. Американың аса көрнектi ғалымы Эдисон қиялы аса күштi дамыған адам болған. Бiр машинаны үш түрлi жолмен ғана жасап шығаруға болады деген ұйғарымға келiспей, Эдисон машинаны 48 түрлi етiп жасауды ұсынған.

Қиялдың маңыздылығы оның шындықпен байланыс-тылығында. Шын мәнiсiндегi қиял ғана мазмұнды, пәрмендi де болып, адамды iс-әрекетке жетектейдi, оның рухани өсуi үшiн ерекше маңызды болады.

Ұсынылатын әдебиеттер мен дереккөздер:

1. Веккер Л.М. Психика и реальность. Единая теория психических процессов.-М.: Смысл.-2007.-688 с.
2. Гусев А.Н. Общая психология. В 7 томах. Том 2. Ощущение и восприятие. М.: Академия.-2009, 416 с.
3. Джакупов С.М. Психология познавательной деятельности. - Алма-Ата: Изд-во КазГУ, 2002 -195 с.
4. Рубинштейн С.Л. Основы общей психологии. Серия: Мастера психологии.- СПб: Питер.-2012, 720 с.
5. Тихомиров О.К. Психология: Учебник / Под ред. О.В. Гордеевой. – М.: Высшее образование, 2006. – 538 с.
6. Маклаков А.Г. Общая писхология.Учебник нового века. -СПб.: Питер.-2007, 592 с.
7. Петренко В.Ф. Многомерное сознание: психосемантическая парадигма / Петренко В.Ф. – М.: Новый хронограф, 2009. – 440 с.
8. Тертель А.Л. Психология. Курс лекций: учеб. пособие. – М.: Проспект, 2009. – 248 с.
9. Гальперин П.Я. Лекции по психологии.-М., 2011.-400 с.
10. Бердібаева С.Қ. Таным субъектісі: танымдық процестер психологиясы.-А.: Қазақ университеті, 2008.-77 б.
11. Жақыпов С.М. Оқыту процесіндегі танымдық іс-әрекет психологиясы. (Оқу құралы) – Алматы: "Алла прима" ЖШС, 2008. – 216 б.
12. Когнитивная психология / Р. Солсо – СПБ: Питер, 2006. – 589 с.
13. Островская И.В. Психология.-М.: ГЭОТАР –Медиа.-2011, 480 с.
14. Общая психология. В 7 томах. Том 4. Внимание\Под ред.Б.С. Братуся.-М.: Академия.-2010,480 с.

**Дерек көздер:**

<http://www.psychology-online.net>

[http://www.psychology.ru](http://www.psychology.ru/)

<http://www.psi-net.ru/catalog/org>

<http://www.ppsy.ru/internet_resources.doc#z5>

[www.inauka.ru](http://www.inauka.ru)

[www.planetadisser.com/spe/dis.ru](http://www.planetadisser.com/spe/dis.ru)

[www.diss.rsl.ru](http://www.diss.rsl.ru)

[www.rsl.ru](http://www.rsl.ru)

[www.elibrary.ru](http://www.elibrary.ru)

www.[psylib.kiev.ua](http://psylib.kiev.ua/" \t "_blank)

[www.maikonline.com/maik/showCatalogs](http://www.maikonline.com/maik/showCatalogs)